GiliGold/VAD_KnessetCorpus huggingface dataset:
משה גפני: אגב, אחרי שהוא הולך למשרד הרווחה, אם זה גוף גדול או אם זה גוף שמתוקצב על ידי כמה משרדים, כאשר הוא מסיים במשרד הרווחה והוא הולך למשרד הבריאות, הוא צריך שוב לעבור את אותו הדבר.
משה גפני: משרד הבריאות או משרד הרווחה או משרד החינוך או כל משרד אחר, אין לו את כוח האדם כדי לבדוק את מה שהוא מסר לו, אז הוא שוכר רואה חשבון חיצוני שבודק את זה ורואה החשבון החיצוני מקבל כסף עבור זה וזה מהכסף שלי.
משה גפני: אני משלם מס מאוד גבוה כי המשכורת שלי היא גבוהה.
משה גפני: לוקחים את מס ההכנסה שאני משלם, לוקחים את הכסף שלי ומשקיעים אותו חמש פעמים ובודקים את אותו דבר.
משה גפני: זה סתם בזבוז כספי ציבור.
משה גפני: למה אנחנו מדינה שלא יכולה להיות מדינה יעילה?
משה גפני: אין לנו כסף מיותר, אנחנו ביטלנו את המע"מ על פירות וירקות, אנחנו ביטלנו את מס הבריאות, חסר כסף בתקציב המדינה, אנחנו במצב כלכלי קשה, בואו נתחיל לחסוך.
שלומי בילבסקי: צריך לעשות הבחנה מאוד ברורה בין הדברים.
שלומי בילבסקי: יש סוגיה אחת שהיא הסוגיה של המצאת מסמכים למספר רב של מקומות ויש את הסוגיה השנייה שהיא סוגיה של ביקורות עומק ואין בהכרח קשר בין הדברים.
שלומי בילבסקי: אישור ניהול תקין רגיל, זאת עמידה בכל תנאי הדיווח כפי שקובע חוק העמותות.
משה גפני: לפני בדיקות עומק, למה אני לא יכול לקחת את מה שנתתי לך ולתת למשרד ממשלתי ממנו אני מקבל תמיכה בתוספת מה אני מבקש מהמשרד?
סיגלית סייג: אתה יכול.
משה גפני: יכול שאני לא כל כך מכיר את המדינה.
משה גפני: לפעמים אני עסוק בוועדה ואני שוכח שיש מדינה מסביב.
משה גפני: אבל אני שואל שוב.
משה גפני: את הנושא הזה, בדיקות עומק, עושים בדיקת עומק, תעשה בדיקת עומק, תגיד לי כמה פעמים במשך עשר השנים אתה עושה לי בדיקת עומק, אם לא גילית משהו.
משה גפני: זאת אומרת, אם גילית, על המקרים האלה אני לא מדבר.
משה גפני: זה שיהיה רשום עשר פעמים בפרוטוקול.
משה גפני: אם יש בעיה, עליהם אני לא מדבר.
משה גפני: אני מדבר על עמותה שגרתית שעברה בדיקת עומק השנה, למה בשנה הבאה היא צריכה לעבור עוד בדיקת עומק על ידי משרד מסוים?
שלומי בילבסקי: זה התיאום שאנחנו מדברים עליו.
משה גפני: עד עכשיו חשבתי שאני סתם מדבר לא לעניין.
שלומי בילבסקי: אחת לשלוש שנים עמותות מסוימות שיש עניין לבצע בהן ביקורת, נעשית בהן ביקורת על ידינו, כעבור שלוש שנים אמורה להתבצע ביקורת על ידי החשב הכללי וחוזר חלילה.
שלומי בילבסקי: המצב הזה של ביקורת שנה אחר שנה, הוא לא מצב נורמלי שאמור לקרות וזה דבר שאנחנו אמורים לטפל בו.
שלומי בילבסקי: אם זה קורה לגופו של עניין, אנחנו מטפלים בזה.
משה גפני: סגנית החשב הכללי, בבקשה.
משה גפני: את פעם ראשונה בוועדה שלנו?
סיגלית סייג: מאז אתה יושב ראש, כן.
משה גפני: אני מאוד מכבד ומעריך את העבודה שלך.
משה גפני: אנא, היי יצירתית.
משה גפני: צריך להתחיל לשנות דברים.
משה גפני: אל תאמרי שהכל טוב כי לא הכל טוב.
סיגלית סייג: לא הכל טוב, אבל אנחנו במגמת שיפור.
משה גפני: המגזר השלישי כולל את כל חלקי האוכלוסייה, יהודים וערבים, ימין ושמאל, דתיים וחילוניים, עולים וותיקים, כולם נמצאים באותו פרמטר וצריך לעזור להם.
סיגלית סייג: עד שנת 2004, בעקבות דוח מבקר המדינה שהצביע על ליקויים, ואני בעיקר מתייחסת לליקויים שנוגעים לביקורות כפולות במשרדי ממשלה.
סיגלית סייג: אם עמותה נתמכה על ידי שני משרדי ממשלה, לא זו בלבד שהיא הייתה צריכה לשאת שק של מסמכים לכל משרד בנפרד ובכמה עותקים, והייתה צריכה לעבור שתי ביקורות לפחות אם היא נתמכה על ידי שני משרדי ממשלה, הרי שבאותו דוח מבקר המדינה שהצביע על הליקויים האלה, הוחלט עלה קמת מערך ביקורת אחיד וראשי בתוך החשב הכללי.
סיגלית סייג: אז הוקם מערך ביקורת שלצדו הקמנו מערכת מחשוב שנקראת מגנום, מערכת לביקורת לגופים נתמכים ומתוקצבים.
סיגלית סייג: כל דוחות ביקורת העומק מתנהלים ועוברים במערכת הזאת.
סיגלית סייג: אנחנו החלטנו על איגום המשאבים ועל חסכון בכספי הציבור, כך שהכסף הציבורי לא ילך לביקורות כפולות ואנחנו עובדים בשיתוף פעולה, מאז 2004, עם רשם העמותות, מעבירים קבצים לגבי הביקורות שאנחנו עורכים בשנה מסוימת לגבי עמותות מסוימות, וההפך – אנחנו מעבירים את הדוחות הכספיים ואת דוחות הביקורת כך שיש תיאום בינינו לבין רשם העמותות.
סיגלית סייג: אם אנחנו מסתכלים על שנת 2008 ועל שנת 2009, מעטות הביקורות הכפולות שיצאו בו זמנית בין רשם העמותות לבין החשב הכללי.
סיגלית סייג: כרגע אני מדברת על גופים נתמכים.
סיגלית סייג: ברגע שזיהינו את הבעיה הזאת, מיד פעלנו והפסקנו את הביקורת האחרונה שהתחילה.
סיגלית סייג: כל הגופים הנתמכים שעובדים במשרדים בהם יש מערכת מרכבה, היום מעלים את כל המסמכים, סורקים אותם במערכת המרכבה, כך שברגע שהגוף הזין את המסמכים שלו למשרד שקיים במערכת מרכבה, המשרד האחר, שגם שם הוא נתמך – למשל משרד החינוך ואם הוא נתמך גם במשרד הבריאות – מקבל מיידית דרך המערכת האינטרנטית את כל המסמכים.
סיגלית סייג: העמותה כבר לא צריכה לרוץ למספר משרדי ממשלה, לא צריכה להביא עשרות פעמים את אותם מסמכים אלא פעם אחת היא סורקת את המסמכים האלה וזה מגיע לכל משרדי הממשלה שתומכים.
סיגלית סייג: אנחנו מקווים שבשנת 2010 גם משרד הרווחה ומשרד התעשייה, שהם כמעט המשרדים הגדולים האחרונים, ייכנסו גם הם למערכת מרכבה.
סיגלית סייג: רוב המשרדים התומכים נמצאים היום במערכת מרכבה.
משה גפני: אומרים לי שמשרד החינוך לא נמצא במערכת.
סיגלית סייג: משרד החינוך נמצא במרכבה.
שלמה ברילנט: לא מחלקת הישיבות.
סיגלית סייג: הם ביקשו דחייה.
סיגלית סייג: האגף למוסדות תורניים היה צריך להיכנס בשנה הקודמת למערכת המרכבה.
משה גפני: זאת אומרת, משרד החינוך נמצא בתוכנית המרכבה, חוץ ממחלקת הישיבות?
סיגלית סייג: אגף מוסדות תורניים ביקש דחייה בגלל שהוא מכניס את המערכת החדשה.
סיגלית סייג: יצא מכרז, נבחרה חברה.
סיגלית סייג: לא רצינו להקשות על העמותות בעת הכנסת מערכת חדשה ומערכת מרכבה.
סיגלית סייג: באנו בשם העמותות לעזור ולסייע לעמותות כדי שלא יאמרו שמטרטרים אותן יתר על המידה.
סיגלית סייג: אמרנו שאנחנו נדחה את הכנסת מערכת המרכבה על מנת שבו זמנית הם לא יצטרכו לעבוד עם שתי מערכות חדשות.
סיגלית סייג: אם אנחנו באים לקראת העמותות, זה לא בסדר, אם לא באים לקראת העמותות, גם לא בסדר.
משה גפני: אני לא אמרתי שם דבר.
משה גפני: אל תאמרי שאם אתם לא עוזרים לעמותות, זה לא טוב, ואם אתם עוזרים לעמותות, זה לא טוב.
משה גפני: אני רוצה לדעת אינפורמציה.
סיגלית סייג: בעזרת השם בשנה הבאה תיכנס המערכת.
משה גפני: בעזרת השם, זה בסדר, אבל אני שואל מתי תיכנס המרכבה לאגף המוסדות התורניים.
סיגלית סייג: בשנה הבאה, בשנת 2010.
סיגלית סייג: גוף שנתמך גם על ידי האגף למוסדות תורניים וגם על ידי משרד הרווחה, יוכל להזין בקשה, את כל הטפסים, את הדוח הכספי למשל, לכל משרדי הממשלה התומכים בו.
משה גפני: אי אפשר להתווכח אתך כי תמיד את צודקת.
משה גפני: מתי תושלם התמונה הזאת שאת מציגה כאן, כאשר לי יש עמותה לסיוע לקשישים ואני מגיש בקשה לכמה משרדי ממשלה ואני מגיש בקשה לרשם העמותות ולחשב הכללי.
משה גפני: אני עמותה מאוד גדולה, אני כל פעם מופיע בטלוויזיה ואני מראה איך לקשישים אין חימום והרבה תורמים לי.
משה גפני: אני צריך לבקש פטור ממס על תרומות לפי סעיף 46 ברשות המסים.
משה גפני: בקיצור, אני מתפרס על פני כל משרדי הממשלה.
משה גפני: במקום שמשרדי הממשלה יעזרו לקשישים האלה שבחורף אין להם חימום, אני עושה את זה וכולם משבחים אותו.
משה גפני: מבקר המדינה גם בודק אותי בגלל שאני נתמך על ידי משרדי ממשלה.
משה גפני: מתי אני אדע, אני שתומך בקשישים, שאני מגיש דוח אחד והדוח הזה הולך בו זמנית לכל המשרדים שאני נתמך על ידם, כולל רשם העמותות, כולל סעיף 46 ברשות המסים?
משה גפני: מתי זה יקרה?
משה גפני: כמעט רציתי לומר מתי יקרה הנס הזה, אבל אני לא אומר.
סיגלית סייג: הנס הזה יקרה עוד מעט והוא כבר קורה.
משה גפני: כמה זמן זה עוד מעט?
סיגלית סייג: אם למשל יש לי עמותה שנתמכת על ידי משרד החינוך והם במרכבה, על ידי משרד הבריאות והם במרכבה, על ידי משרד התרבות והספורט והם במרכבה, על ידי האגף למוסדות תורניים יהיה בשנה הבאה בעזרת השם, משרד הרווחה יהיה גם הוא.
משה גפני: רשם העמותות?
סיגלית סייג: רשם העמותות גם הוא ייכנס לעניין הזה.
סיגלית סייג: אנחנו צריכים לבדוק את העניין הזה.
משה גפני: כלומר?
סיגלית סייג: גם עם רשם העמותות אנחנו נגיע למצב שברגע שעמותה מסוימת מגישה מסמכים, אנחנו לא רוצים שהם יהיו כפולים.
סיגלית סייג: גם לזה נגיע למצב שהעמותה תגיש רק פעם אחת.
סיגלית סייג: זה קורה היום.
סיגלית סייג: אמרתי לך, כל המשרדים שנמצאים במערכת מרכבה, שאלה שישים-שבעים אחוזים ממשרדי הממשלה.
משה גפני: אני לא עוקב אחרי התשובות שלך אבל אני לא מצליח להבין.
משה גפני: שאלתי מתי זה יהיה גם עם רשם העמותות.
סיגלית סייג: אני מקווה שזה יהיה בזמן הקרוב, בשנת התקציב הבאה.
סיגלית סייג: אני מקווה שבשנת 2010-2011 אנחנו נשלים את העברות הממשקים בינינו להמצאת המסמכים על ידי העמותה פעם אחת לכל משרדי הממשלה.
סיגלית סייג: אני רוצה להדגיש את העניין של הביקורות הכפולות שכבר לא קיימות.
משה גפני: קיימות.
סיגלית סייג: לא קיימות.
משה גפני: איפה העוזר שלי?
משה גפני: אם אני אביא לך דוגמאות?
סיגלית סייג: אם אתה תביא לי דוגמאות, אלה מקרים בודדים ביותר.
יצחק וקנין: אין ביקורות כפולות.
יצחק וקנין: ברגע שיש ביקורת על ידי גורם אחד ואתה מודיע לגורם השני שרוצה לבקר אותך, מבטלים את הביקורת.
משה גפני: אני אביא את המקרים עליהם אני מדבר.
משה גפני: יש מקרה שאני פניתי לגביו בו נערכו חמש ביקורות.
משה גפני: כתבתי לחשב הכללי וכתבתי למבקר המדינה והודיעו לי שמבטלים את הביקורות האלה ותיערך רק ביקורת אחת אבל הייתי צריך לפנות.
משה גפני: באותו זמן שפניתי, מדינת ישראל איבדה כסף כי לא היה לי זמן לעשות כאן העברות תקציביות.
סיגלית סייג: אני חושבת שמעל כל במה אנחנו אומרים את זה ורשם העמותות אומר את זה.
משה גפני: 2010-2011.
סיגלית סייג: אנחנו עדכנו את זה גם באתר החשב הכללי.
סיגלית סייג: אנחנו עושים תאימות בין רשם העמותות לבינינו.
סיגלית סייג: עד כאן דיברתי על גופים נתמכים.
סיגלית סייג: גם לגופים מתוקצבים, הרי אנחנו הקמנו מערכת שקראנו לה מערכת ביקורות לגופים נתמכים ומתוקצבים, מגנום.
סיגלית סייג: ה-מ' הסופית היא למתוקצבים.
סיגלית סייג: על מנת להגיע למצב שבאמת משרדי הממשלה שמתקצבים גם עמותות לא ישלחו מבקרים ואנחנו נחסוך גם בביקורות האלה.
סיגלית סייג: משרד החינוך כבר בשנת 2009 עושה התאמה בין הביקורת של החשב הכללי לבין העמותות שמתוקצבות על ידו.
משה גפני: משרד החינוך, חוץ מאגף המוסדות התורניים.
סיגלית סייג: נכון.
משה גפני: אנשים יכולים לטעות ולחשוב שהכוונה גם לאגף המוסדות התורניים.
משה גפני: אגף המוסדות התורניים עדיין לא, כי אתם עוזרים לעמותות.
סיגלית סייג: לא רצינו לטרטר את העמותות בשנה מסוימת עם הכנסת שתי מערכות כבדות וחדשות.
סיגלית סייג: אנחנו עושים בדיקה שתמנע ביקורת כפולה בין הגופים הנתמכים למתוקצבים.
סיגלית סייג: תצא מאתנו, מהחשב הכללי, הנחיה ליתר משרדי הממשלה האומרת שאם יש ביקורת עומק, היא תפורסם לכל חשבי המשרדים ורק אם יש מקום להוסיף על הביקורת המסוימת, על נושא ספציפי ועל כסף ספציפי שמגיע, רואה החשבון יתלווה עם דוח ביקורת העומק האחרון שהייתה והוא יוסיף רק על הנושאים שלא נבדקו בדוח.
שרה זילברשטיין: בכובע החדש שלי אני עובדת במשרד לענייני גמלאים.
שרה זילברשטיין: אנחנו מטפלים היום בניצולי שואה ורציתי לציין שהצעירים בני ה-80 פלוס שמנהלים את העמותות של ניצולי השואה, הם בהחלט צריכים לעבור את כל התהליך הזה שציין כבוד היושב ראש.
שרה זילברשטיין: כל ניצולי השואה בסופו של דבר צריכים לעבור את כל התהליך שציין היושב ראש ואין שם את התהליך הזה שנקרא אישור תקין שהוא בעצם היה צריך לתת את המעמד הזה בו אתה מציג את האישור התקין שלך ואתה לא צריך להביא עוד פעם את כל המסמכים אלא לציין את הפרוייקט עצמו בגינו אתה מבקש את התמיכה.
שרה זילברשטיין: אותו כנ"ל לגבי גמלאים כמובן.
משה גפני: יש עוד מישהו שרוצה להתייחס לפני שאני מסכם?
משה גפני: חברי הכנסת רוצים להתייחס?
משה גפני: אני מבקש לסכם את הדיון הזה כדלהלן וחברי הכנסת יתקנו אותי אם אני טועה או נסחף.
משה גפני: אם כן, תעצרו אותי.
משה גפני: ועדת הכספים מברכת על העובדה שהציגה סגנית החשב הכללי שהולכים במגמה – ואני מבקש שזה יצוין באופן ברור – כך שכבר עכשיו ההנחיה היא לא לעשות ביקורות כפולות.
משה גפני: כמובן, אני מדגיש שאני לא מדבר על מי שיש צורך פרטני לגביו אלא אני מדבר על הרוב המוחלט שהנושא הוא נושא רגיל והניהול הוא ניהול רגיל.
משה גפני: משרדי הממשלה נכנסים לתוך המערך הזה בו כאשר גוף מסוים במגזר השלישי הוא עמותה מתוקצבת או נתמכת, מגישה את המסמכים, מגישה את הדוחות, עם זה עושים שימוש בכל המקומות.
משה גפני: אנחנו רשמנו לפנינו גם את העובדה שמשרד התעשייה ומשרד הרווחה, שהם שני משרדים גדולים מאוד בעניין הזה, ייכנסו לתוכנית המרכבה.
משה גפני: כלומר, ייכנסו לתוך התוכנית בה אם אדם מקבל גם ממשרד הרווחה וגם ממשרד התעשייה, הוא יגיש דוח אחד וניירת אחת לאחד מהם וזה יהיה תקף לגבי האחרים.
משה גפני: כנ"ל לגבי אגף המוסדות במשרד החינוך שבשנת 2010, כמו משרד התעשייה ומשרד הרווחה, נכנס לאותם כללים כך שלא יצטרכו לשכור רואה חשבון על ידי משרדי הממשלה ולא יצטרכו לשכור רואה חשבון ואנשים נוספים שיעסקו בעניין הזה בעמותות.
משה גפני: אנחנו רושמים לפנינו שבשנת 2010, מקסימום 2011 – איך לנסח את זה?
משה גפני: תאמרי את, לגבי רשם העמותות.
סיגלית סייג: מקווים שבשנת התקציב הבאה, מקסימום זו שאחריה, 2011.
משה גפני: תחילת 2011.
סיגלית סייג: הם נכנסים עכשיו למערכת שהיא מאוד מורכבת ועוסקים מאוד בעניין הזה.
סיגלית סייג: שוב, זה גם כדי להקל על העמותות כך שכל הנתונים עליהן יהיו באינטרנט.
סיגלית סייג: אנחנו כמובן נזין את הנתונים שלנו גם למערכת הזאת.
משה גפני: על כל פנים, אנחנו רשמנו לפנינו שבשנת 2010, לכל המאוחר בשנת 2011, גם הנושא של רשם העמותות נכנס לתוך העניין.
משה גפני: לגבי סעיף 46, לא אמרת.
סיגלית סייג: סעיף 46, אנחנו מעבירים את כל הביקורות שלנו, גם לרשות המסים.
סיגלית סייג: שוב, הם מוסיפים רק את הנושאים שהם צריכים לבקר מעבר למה שאנחנו עושים.
משה גפני: אמר לי מנהל רשות המסים ואמר לי מי שאחראי על סעיף 46, יהודה מונסונגו, שהם משתמשים באישור ניהול תקין של רשם העמותות כדי לחסוך.
משה גפני: למה אי אפשר להכניס אותם לתוך המערך הזה?
משה גפני: זאת אומרת, מה שהם צריכים בנוסף, היות שחסר לו כוח אדם – ואני לא יודעת אם את מודעת לעניין הזה – זה פשוט יחסוך לו.
משה גפני: הוא צריך לחדש אישורי סעיף 46, הוא צריך לאשר עמותות חדשות, לחסוך ממנו את כל הניירת הזאת.
משה גפני: ברגע שיש אישור של גוף אחד, נניח רשם העמותות, הוא מקבל אישור ניהולך תקין, הוא לא יצטרך את כל החשבונאות הנוספת.
משה גפני: חשבתם על זה?
סיגלית סייג: אנחנו מעבירים לו באופן קבוע.
סיגלית סייג: הוא מחובר למערכת המגנום הזו והוא מקבל את הדוחות מאתנו.
סיגלית סייג: הוא רק משלים את מה שהוא צריך.
משה גפני: מה אתה משלים?
יהודה מונסונגו: יש דרישות שלנו שהן ספציפיות לנו.
משה גפני: אתם מבקשים רק את הדרישות שלכם או אתם מבקשים את הכל?
יהודה מונסונגו: לא.
יהודה מונסונגו: יש כפילות.
יהודה מונסונגו: אנחנו דורשים גם דוחות חשבונאים.
משה גפני: אתם הרי מחוברים.
יהודה מונסונגו: יש כמה דברים.
יהודה מונסונגו: יש את הדוח השנתי והוא מכוח חוק.
יהודה מונסונגו: הדוח החשבונאי היא רק נספח בו.
יהודה מונסונגו: זאת אומרת, יש לנו דרישות לדיווחי הכנסה וכן הלאה.
משה גפני: אבל את זה הם כבר נותנים לרשם העמותות.
יהודה מונסונגו: זה דוח שנתי.
יהודה מונסונגו: כל נישום במדינת ישראל חייב להגיש דוח שנתי.
משה גפני: אני לא נותן לך דוח שנתי?
יהודה מונסונגו: לא, זה דוח כספי.
סיגלית סייג: זה שונה.
משה גפני: מה בכל זאת כפול?
יהודה מונסונגו: הדוח החשבונאי.
משה גפני: למה אתה צריך אותו?
משה גפני: הוא נותן לך אישור ניהול תקין.
יהודה מונסונגו: סיגלית מטפלת ב-2,500 גופים, פלוס-מינוס, ואני מטפל בהרבה יותר.
יהודה מונסונגו: אני לא יכול להגיד לחלק כן ולחלק לא.
יהודה מונסונגו: ברגע שיהיה את הגייד סטאר, נראה לי שזה ידרוש מאתנו חשיבה מחודשת, זה יהיה דאתא בייס שכבר יכיל את כל הגופים במדינת ישראל.
יהודה מונסונגו: סיגלית מטפלת רק בנתח קטן אבל ברגע שיהיה את הגייד סטאר, כמו שאני אומר, יהיה גם מקום לחשיבה מחודשת איך להקל כי בסך הכל הצורך הוא נכון והוא לגיטימי.
משה גפני: אולי אפשר לתת את סעיף 46, את האישור לפי סעיף 46 ליותר זמן?
יצחק וקנין: הוא ניתן כל שנתיים?
יהודה מונסונגו: לא, הוא ניתן לשלוש שנים וזה על פי הסמכה של שר האוצר מזה שנים.
יהודה מונסונגו: כל שלוש שנים האישור אמור להתחדש ואנחנו בודקים את האפשרות אם לחדש או לא לחדש.
יהודה מונסונגו: במהלך החידושים אנחנו גם עולים על בעיות, אנחנו דורשים מהעמותות לתקן את הדברים.
יהודה מונסונגו: אגב, עד שנת 1985 היו ניתנים אישורים שהם עד לביטולם של האישורים.
יהודה מונסונגו: הגופים האלה, חלקם עדיין קיימים ופועלים ושם יש צרות צרורות ויש הרבה יותר בעיות.
יהודה מונסונגו: דווקא המנגנון הזה של הביקורת שנערכת כל שלוש שנים, מוכיח את עצמו ולא רק אצלי אלא גם אצל סיגלית.
יהודה מונסונגו: רק לאחרונה עשינו סקר שכר.
יהודה מונסונגו: אני הזמנתי סקר שכר כדי לבדוק את הנושא של השכר בעמותות.
יהודה מונסונגו: אפשר לראות בסקר הזה באופן ברור שהעמותות שמבוקרות על ידי ועל ידי סיגלית הן ברמת שכר הרבה יותר סבירה והגיונית למרות שיש להן גם הקצבות מהמדינה, גם תמיכות וגם סעיף 46.
יהודה מונסונגו: בסך הכל הביקורת מוכיחה את עצמה.
משה גפני: הביקורת היא ביקורת אבל הנושא הוא הכפילות.
משה גפני: למנוע את הכפילות כדי שאתה תצטרך לעבור על דברים שכבר עבר מישהו אחר במשרד אחר ואתה מקבל ממנו את האישור, הכפילות הזאת מיותרת.
משה גפני: מה שאתה ייחודי, שאתה צריך על פי חוק, אתה צריך לבדוק באופן מדויק, זה ברור ועל זה אני לא מדבר.
יהודה מונסונגו: אני מסכים אתך במאת האחוזים.
יהודה מונסונגו: צריך להבין שאני לוקח אישור ניהול תקין, אני הרבה פעמים נעזר כי מבחינתי רשם העמותות הוא כמו קבלן משנה שמבצע סט של בדיקות שאני לא בודק אותן.
משה גפני: מי בודק?
יהודה מונסונגו: רשם העמותות.
יהודה מונסונגו: הוא המומחה בתחום.
משה גפני: אבל עדיין יש כפילויות.
יהודה מונסונגו: לא, אין כפילות כי אני לא עושה בדיקות מהסוג שהוא עושה.
יהודה מונסונגו: ברגע שאני מקבל אישור ניהול תקין, אני יודע שאני כבר לא נכנס לסט שלם של בדיקות שאולי הייתי צריך לבדוק אותן.
יהודה מונסונגו: זה סוג של יעילות שהמדינה החליטה עליו עוד לפני הרבה שנים.
משה גפני: בהתחלה דווקא מצא חן בעיניי מה שאמרת, אבל בהמשך אמרת שהכל בסדר?
משה גפני: אל תגיד לי שהכל בסדר.
יהודה מונסונגו: לא אמרתי שהכל בסדר.
יהודה מונסונגו: אני רק חושב שכאשר יהיה הפרוייקט של הגייד סטאר שייתן את הדאתא בייס, בהחלט נצטרך לעשות חשיבה מחודשת איך לייעל את העניין.
סיגלית סייג: הערה.
סיגלית סייג: אני רוצה לומר שגם רשויות מקומיות התחילו לשתף אתנו פעולה, כמו עיריית תל אביב וכמו עיריית ירושלים ועוד רשויות מקומיות שגם הן תומכות בעמותות.
סיגלית סייג: התחלנו להעביר להן גם אנחנו ביקורות שלנו על מנת שהן לא יעשו ביקורת נוספת בעמותה ולא יגרמו לטרטור רב בעמותות.
משה גפני: ועדת הכספים, אחרי שבירכה, דורשת להגיע למצב בו הניירת, הביקורות, ביקורות עומק, הדוחות, כל מה שנלווה לעניין הזה, ייעשו על ידי גוף אחד שיוקם והדוחות הללו יעברו אל כל משרד או אל כל גוף ממשלתי או עירוני למרות שבעירוני אני לא נוגע עכשיו מאחר שאני לא מכיר את זה, אני לא יודע וגם לא בדקתי.
משה גפני: אני מתכוון בעיקר או באופן מדויק למשרדי הממשלה, לרשם העמותות, לחשב הכללי, לרשות המסים, להוציא את המקרים בהם צריך דבר מיוחד, נניח כמו שאמר יהודה מונסונגו לגבי הנושא של סעיף 46 ועל זה אני לא מדבר.
משה גפני: הסך הכל הכללי, אין צורך.
משה גפני: זה בזבוז כספי ציבור, זה בזבוז כספי מדינה וזה בזבוז כספים של המגזר השלישי שגם בלי זה נמצא בתקצוב מאוד נמוך באופן יחסי לצרכים.
משה גפני: אני מודה גם למנכ"ל משרד מבקר המדינה, גם לסגנית החשב הכללי, גם ליהודה מונסונגו, גם למר בילבסקי ולכל הארגונים והגופים שהשתתפו בדיון הזה.
משה גפני: כל עוד אני יושב ראש ועדת הכספים אני אעקוב אחרי הנושא.
משה גפני: את מוכרת לי כאישה רצינית, וכל מה שאמרת כאן יתבצע.
משה גפני: אם לא יתבצע חס וחלילה, סימן שקרה איזה משהו בדרך ואנחנו נבדוק מה קרה אבל סביר להניח שלא יקרה.
שלומית נקש: מחזירים לנגב ולגליל 2 מיליון שקלים וקיבלנו את זה כהשתתפות.
שלומית נקש: זה רק תיקון טכני.
משה גפני: ה צ ב ע ה פניות מספר 759 ו-760 – אושרו פה אחד
צחי דוד: פנייה 766 היא העברה ממשרד החינוך למשרד התרבות בסעיפי פעולות ותרבות וסעיף תרבות תורנית, מוסדות.
משה גפני: ה צ ב ע ה פניות מספר 765 ו-766 – אושרו פה אחד
יואב גרדוס: שינויים פנימיים בסעיף תשלום הריבית.
יואב גרדוס: זה בהתאם לתחזית מעודכנת לסוף שנה של החשב הכללי.
משה גפני: ה צ ב ע ה פנייה מספר 767 – אושרה פה אחד
שירה גרינברג: הפנייה הזו נועדה לתקצב כ-10.7 מיליון שקלים לנושא מוסדות תורנים ייחודיים.
משה גפני: תרבותיים ייחודיים.
שירה גרינברג: הנושא הזה הוא עבור תשלום ל-ס"ט מכיוון שהתקנות של משרד החינוך התעכבו ובעצם הן יובאו השבוע.
שירה גרינברג: המוסדות האלה לא קיבלו תקצוב ואנחנו נותנים להם עכשיו את התקצוב.
שירה גרינברג: בנוסף לכך יש שינויים פנימיים בתקציב שזה לנושאים של 5 מיליון שקלים לתרבות יהודית ועוד 2 מיליון שקלים לטובת חידוש מבנים.
שירה גרינברג: זה בתקציב הפיתוח של משרד החינוך.
משה גפני: פניות מספר 770, 771, 774
צחי דוד: פנייה מספר 771, העברה של מיליון שקלים.
משה גפני: יש כאן שלוש פניות.
צחי דוד: 771 היא המקבילה.
משה גפני: אבל אלה הפניות עליהן אנחנו מדברים.
צחי דוד: פנייה מספר 771 היא העברה של מיליון שקלים לתמיכה בפעולות תרבות במשרד התרבות.
צחי דוד: ההעברה היא מתקציב הרזרבה.
צחי דוד: פנייה מספר 774 היא בסך 200 אלף שקלים לטובת בתי עלמין עתיקים במשרד הדתות.
משה גפני: פניות מספר 775 ו-776
שירה גרינברג: הפנייה הזו בעצם נועדה לתקצוב מיליון שקלים לתנועות נוער עולמיות.
פניה קירשנבאום: היו סיכומים לפיהם לתנועות הנוער העולמיות יעברו 5 מיליון שקלים בסך הכל.
פניה קירשנבאום: את יודעת על כך?
שירה גרינברג: אני יודעת רק על התקצוב הזה.
פניה קירשנבאום: מאיפה זה מגיע?
שירה גרינברג: זה מגיע מרזרבה שאני מעבירה למשרד החינוך.
פניה קירשנבאום: במסגרת הדיונים על התקציב, היה סגור שכל מפלגות הקואליציה, כל אחת ממפלגות הקואליציה, תיתן מיליון שקלים לטובת תנועות הנוער העולמיות והכסף יתחלק לפי הקריטריונים לפיהם הכסף מחולק בדרך כלל.
פניה קירשנבאום: בכל התקופה הזו שאלנו מה קרה עם הכסף שהובטח למפלגות שיעבור והוא לא עבר.
פניה קירשנבאום: הייתה שאלה כזאת ופתאום אני רואה שיש העברה של מיליון שקלים, אבל אלה לא חמישה מיליון שקלים אלא מיליון שקלים ואם המיליון שקלים הזה יחולק, אין לו שום משמעות.
פניה קירשנבאום: תנועת נוער שתקבל 60 אלף שקלים או 100 אלף שקלים, זה כאילו שמו כסף אבל לא שמו אותו.
פניה קירשנבאום: אם היו חמישה מיליון, היו מחלקים לפי הקריטריונים והיו יכולים לעשות איזושהי פעילות.
פניה קירשנבאום: אני רואה שמעבירים מיליון שקלים, אבל אני לא יודעת מהיכן ואני אפילו לא יודעת לומר של מי כביכול הכסף.
פניה קירשנבאום: אני גם שואלת היכן בסופו של דבר עוד ארבעה מיליון שקלים, ואנחנו בשבוע האחרון של השנה.
משה גפני: אני יכול לענות לך באופן חלקי.
משה גפני: למיטב ידיעתי הועבר כסף לתנועות הנוער העולמיות וזה לא הכסף היחיד.
משה גפני: מעורבים בזה גורמים רבים נוספים, גם באישור התקציב וגם לאחר מכן.
משה גפני: הועבר כסף.
משה גפני: אני עשיתי כאן בדיקה האם זה באמת עבר לתנועות הנוער העולמיות ולטענת אנשים מוסמכים שעסקו בעניין הזה, הכסף עבר.
פניה קירשנבאום: אני בדקתי עם תנועת עזרא והם טוענים שהם לא קיבלו שום דבר.
משה גפני: אני אדבר אתך לאחר הדיון משום שאני באמת לא בטוח במה שאני אומר.
משה גפני: אני הלכתי לבדוק את זה משום שפנו אלי רבים מחברי הכנסת, חלק מחברי הוועדה אבל לא רק חברי הוועדה.
משה גפני: לכן הלכתי לבדוק את זה והטענה המרכזית היא שהכסף כן עבר.
משה גפני: אמר לי אחד מחברי הכנסת שאיננו חבר הוועדה שהוא בדק עם תנועת עזרא.
משה גפני: אני לא חושב שאנחנו צריכים לעכב את הפנייה הזאת.
פניה קירשנבאום: לא אמרתי לעכב אלא אני רוצה לבדוק את העניין הזה.
משה גפני: זה שעבר כסף, על זה אין ויכוח.
משה גפני: למה זה לא הגיע באופן מדויק, אני לא יודע לענות אבל אני אדבר אתך אחר כך ואני אומר לך מה האינפורמציה שידועה לי.
משה גפני: ה צ ב ע ה פניות מספר 775 ו-776 – אושרו פה אחד
צחי דוד: מדובר בהעברה של 400 אלף שקלים מהרזרבה למשרד השיכון להשתתפות בהקמת מבני ציבור בהתאם לקריטריונים המקובלים במשרד השיכון.
משה גפני: ה צ ב ע ה פניות מספר 777 ו-778 – אושרו פה אחד
סימן טוב: הפנייה התקציבית נועדה לאפשר תקצוב של סיכום תקציבי בנושא מענקי האיזון.
משה גפני: יש איזו רשימה לאיזה רשויות הכסף מועבר?
סימן טוב: יש רשימה.
משה גפני: אני דיברתי עם מנכ"ל משרד הפנים על שדרות.
סימן טוב: קיימת רשימה.
פניה קירשנבאום: אין כאן רשימה.
סימן טוב: זה מבוסס על רשימה.
סימן טוב: מדובר בתוספת של 60 מיליון שקלים למענקי האיזון.
סימן טוב: בעוד כמה דקות משרד הפנים אמור להגיע עם הרשימה המעודכנת.
משה גפני: אתה מגיע עם רשימה?
סימן טוב: משרד הפנים שולח עכשיו רשימה מעודכנת שאמורה להגיע לכאן בדקות הקרובות.
משה גפני: מה אתם אומרים?
ציון פיניאן: אני מבקש להגיש רביזיה עד שנראה את הרשימה.
ציון פיניאן: אני מבקש רביזיה.
משה גפני: חבר הכנסת פיניאן מבקש רביזיה.
אריאל קטן: המשרד לשירותי דת.
אריאל קטן: הוספת תקן.
אריאל קטן: המשרד קלט עובד של מע"צ ורק עכשיו הוא מקבל את התקן שלו.
אריאל קטן: יש כאן גם השלמות לתפעול של המשרד ושל לשכת השר.
משה גפני: אבל כבר בשבוע שעבר אישרנו ללשכת השר.
אריאל קטן: יש עכשיו תוספת ללשכת השר.
סימן טוב: התקנות של לשכת השר נמצאות במשרד ראש הממשלה.
סימן טוב: הן לא באחריותנו כרגע.
משה גפני: חבר הכנסת מיכאלי, אתה הרי משפטן, לא צריך להזמין לפנייה הזאת את מנכ"ל מע"צ?
משה גפני: בכל זאת לוקחים לו עובד.
משה גפני: ה צ ב ע ה פנייה מספר 339 – אושרה פה אחד אני מבקש רביזיה על הפנייה הזאת.
אריאל קטן: בזמן פירוק המשרד לשירותי דת, הועברו שישה תקנים למשרד השיכון.
אריאל קטן: כאשר המשרד הוקם מחדש, חזרו חמישה עובדים ואחד נשאר במשרד השיכון.
אריאל קטן: עכשיו מעבירים לנו את התקן של אותו עובד.
משה גפני: ה צ ב ע ה פניות מספר 409 ו-410 – אושרו פה אחד אני מבקש רביזיה על הפניות האלה.
משה גפני: אלה רביזיות טכניות כי אני רוצה לבדוק כמה דברים.
זאב בילסקי: אני מתכבד לפתוח את הישיבה.
זאב בילסקי: התאריך ההיסטורי שאני קיבלתי את המינוי הוא משהו בסביבות ה-20 וכמה למרץ ולא אשכח את היום הזה.
זאב בילסקי: אני לא יודע איך קרה שאדם עתיר ניסיון כמוני הגיע למצב כזה, אבל כאשר ראיתי שחבר הכנסת אורון כאן, אמרתי שכנראה זה מקום שנכון להיות בו.
זאב בילסקי: מאז יעידו עלי חבריי שבכוחותיי הדלים, בידיעתי המועטה את נושא החוק והמשפט במדינת ישראל, אני מנסה בכל כוחותיי, יחד עם חבריי, להביא לכך שהמטרה לשמה כולנו עובדים תתגשם.
זאב בילסקי: מצד אחד יש לנו בנקים, מצד אחד יש לנו חברה שהוקמה על פי חוק וכל מה שצריך לעשות זה לחבר כדי שאלה יעבירו קצת מכספם לחברה שתקבל ותפעל.
זאב בילסקי: משום מה, למרות שחשבתי שניסיוני העשיר יביא לכך שאני מהר מאוד אצליח בזה, אני לא מצליח.
זאב בילסקי: לכן כינסנו את הישיבה הזאת, כדי לדווח לכם ואתחיל בצד הפוזיטיבי.
זאב בילסקי: אנחנו עוסקים בחמישה בנקים בערך, כאשר שניים מהבנקים סילקו את מלוא חובם, שני בנקים אחרים הבאנו אותם לשבת ביחד עם החברה ואני מקבל דיווחים שוטפים מהחברה בכל פעם שהדברים הולכים חלק כי אז לא צריך את ההתערבות שלנו, אבל כאשר זקוקים לנו, אנחנו מיד מופיעים שם כדי לחבר את הדברים.
זאב בילסקי: הבעיה הקשה ביותר היא הבעיה עם בנק לאומי.
זאב בילסקי: עם בנק לאומי ניהלנו אין ספור ישיבות.
זאב בילסקי: אני אפילו לא זוכר כמה ישיבות.
זאב בילסקי: הישיבות התקיימו כדי לנסות ולחבר בין הצדדים.
זאב בילסקי: למדתי טוב מאוד מה אלה דיני ראיות ואני בטוח שבגלגול הבא באוניברסיטה אני אהיה מרצה לדיני ראיות ואני אסביר לכולם מה אלה דיני ראיות אבל מכיוון שלמדתי מכל כך הרבה אנשים שהם כל כך מבינים וכל כך יודעים, יכול להיות ששכחו שדברים פשוטים הם אלה שמסדרים עניינים.
זאב בילסקי: הגענו למצב שהיינו צריכים לחבר בין הצדדים.